ET Euroopa Liidu Teataja L 43/9

NÕUKOGU OTSUS,

13. november 2007,

mis käsitleb Euroopa ühenduste ja nende liikmesriikide ning Montenegro Vabariigi vahelise stabiliseerimis- ja assotsieerimislepingu protokolli nr 8 (üldpõhimõtted Montenegro osalemiseks ühenduse programmides) ajutist kohaldamist

(2008/127/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu esimese ja teise lausega,

võttes arvesse komisjoni ettepanekut,

ning arvestades järgmist:

(1) Stabiliseerimis- ja assotsieerimislepingule ühelt poolt Euroopa ühenduste ja nende liikmesriikide ning teiselt poolt Montenegro Vabariigi vahel (edaspidi „leping”) kirjutati alla 15. oktoobril 2007, eeldusel et see sõlmitakse hilisemal kuupäeval.

(2) Lepingu protokoll nr 8 võtab Montenegro suhtes sisuliselt üle Euroopa Ühenduse ning Serbia ja Montenegro vahelise Serbia ja Montenegro ühenduse programmides osalemise üldpõhimõtteid käsitleva raamlepingu, (1) mis sõlmiti nõukogu otsusega 2005/527/EÜ. (2)

(3) Montenegro iseseisvumise tõttu ei kehti raamleping enam Montenegro suhtes. Samas peab Montenegrol nagu teistel Lääne-Balkani riikidel olema ka edaspidi võimalus osaleda ühenduse programmides.

(4) Seetõttu on vaja tagada lepingu protokolli nr 8 ajutine kohaldamine, kuni viiakse lõpule lepingu jõustumiseks vajalikud menetlused,

ON TEINUD JÄRGMISE OTSUSE:

Artikkel 1

Ühenduse ja Montenegro Vabariigi vaheline kirjavahetuse vormis sõlmitud leping, millega sätestatakse ühelt poolt Euroopa ühenduste ja nende liikmesriikide ning teiselt poolt Montenegro Vabariigi vahel sõlmitud stabiliseerimis- ja assotsieerimislepingu protokolli nr 8 (üldpõhimõtted Montenegro osalemiseks ühenduse programmides) ajutine kohaldamine, on käesolevaga ühenduse nimel heaks kiidetud.

Kirjavahetuse vormis sõlmitud lepingu tekst, samuti protokolli nr 8 tekst on lisatud käesolevale otsusele.

Artikkel 2

Nõukogu eesistuja on volitatud määrama isiku(d), kellel on õigus kirjavahetuse vormis sõlmitud lepingule alla kirjutada ja see ühenduse suhtes siduvaks muuta.

Brüssel, 13. november 2007 Nõukogu nimel eesistuja F. TEIXEIRA DOS SANTOS

(1) EÜT L 192, 22.7.2005, lk 29.

(2) EÜT L 192, 22.7.2005, lk 84.

ET Euroopa Liidu Teataja L 43/11

KIRJAVAHETUSE VORMIS

leping Euroopa Ühenduste ja nende liikmesriikide ning Montenegro Vabariigi vahelise stabiliseerimis- ja assotsieerimislepingu protokolli nr 8 (üldpõhimõtted Montenegro osalemiseks ühenduse programmides) ajutise kohaldamise kohta

Lugupeetud härra

Mul on au viidata 15. oktoobril 2007 allkirjastatud Euroopa Ühenduste ja nende liikmesriikide ning Montenegro Vabariigi vahelisele stabiliseerimis- ja assotsieerimislepingule ja eriti selle protokollile nr 8, mis sätestab üldpõhimõtted Montenegro osalemiseks ühenduse programmides.

Mul on au teha Teile ettepanek, et Euroopa Ühendus ja Montenegro kohaldaksid kuni nimetatud stabiliseerimis- ja assotsieerimislepingu jõustumiseni alates tänasest protokolli nr 8, mis sätestab üldpõhimõtted Montenegro osalemiseks ühenduse programmides.

Mul on au teha Teile ettepanek, et kuni stabiliseerimis- ja assotsieerimislepingu jõustumiseni vaatavad pooled protokolli nr 8 kohaldamise läbi, erandina protokolli artiklis 7 sätestatud korrast.

Kui öeldu on Montenegrole vastuvõetav, moodustavad käesolev kiri ja Teie kinnitus üheskoos Euroopa Ühenduse ja Montenegro Vabariigi vahelise lepingu.

Palun võtke vastu meie sügav lugupidamine.

Euroopa Ühenduse nimel Съставено в Брюксел на Hecho en Bruselas, el V Bruselu dne Udfærdiget i Bruxelles den Geschehen zu Brüssel am Brüssel, 'Εγινε στις Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmula fi Brussell, Gedaan te Brussel, Sporzÿdzono w Brukseli, dnia Feito em Bruxelas, Încheiat la Bruxelles, V Bruseli V Bruslju, Tehty Brysselissä Utfärdat i Bryssel den Sačinjeno u Briselu За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen Za Evropsku Zajednicu

LISA PROTOKOLL nr 8 ÜLDPÕHIMÕTTED MONTENEGRO OSALEMISEKS ÜHENDUSE PROGRAMMIDES Artikkel 1 Montenegro võib osaleda järgmistes ühenduse programmides: a) Euroopa Ühenduse ning Serbia ja Montenegro vahelise Serbia ja Montenegro ühenduse programmides osalemise üldpõhimõtteid käsitleva raamlepingu lisas loetletud programmid; (1) b) pärast 27. juulit 2005 kehtestatud või taaskäivitatud programmid, mis sisaldavad avapunkti, millega nähakse ette Montenegro osalemine. Artikkel 2 Montenegro toetab rahaliselt Euroopa Liidu üldeelarvet vastavalt oma osalusele eriprogrammides. Artikkel 3 Montenegroga seotud küsimuste puhul võivad Montenegro esindajad osaleda vaatlejatena programmide järelevalve eest vastutavate korralduskomiteede kohtumistel, kui arutatakse programme, mida Montenegro rahaliselt toetab. Artikkel 4 Montenegro esindajate esitatud projektide ja algatuste suhtes kohaldatakse võimaluse korral samasuguseid asjakohaste programmidega seotud tingimusi, eeskirju ja menetlusi, mida kohaldatakse liikmesriikide suhtes. Artikkel 5 Montenegro osalemisega seotud eritingimused, eriti tasutav rahaline toetus, määratakse kindlaks iga programmi puhul eraldi vastastikuse mõistmise memorandumiga Euroopa Komisjoni, kes esindab ühendust, ning Montenegro vahel. Kui Montenegro taotleb ühenduselt välisabi vastavalt nõukogu 17. juuli 2006. aasta määrusele (EÜ) nr 1085/2006, millega luuakse ühinemiseelse abi rahastamisvahend, (2) või vastavalt mõnele muule sarnasele määrusele, mis võidakse tulevikus vastu võtta ning millega nähakse ette ühenduse välisabi andmine Montenegrole, määratakse tingimused ühenduse abi kasutamiseks kindlaks rahastamislepinguga. Artikkel 6 Vastavalt ühenduse finantsmäärusele nähakse vastastikuse mõistmise memorandumiga ette finantskontrollid või auditid, mida teostavad Euroopa Komisjon, Euroopa Pettustevastane Amet ja Euroopa Ühenduste Kontrollikoda või mida teostatakse nende järelevalve all. Luuakse üksikasjalikud finantskontrolli ja auditi, haldusmeetmete, karistuste ja tagasinõudmise eeskirjad, mis võimaldavad anda Euroopa Komisjonile, Euroopa Pettustevastasele Ametile ja kontrollikojale volitused, mis on samaväärsed nende volitustega seoses ühenduses asuvate abi saajate või tööettevõtjatega. Artikkel 7 Hiljemalt kolm aastat pärast käesoleva stabiliseerimis- ja assotsieerimislepingu jõustumist ja seejärel iga kolme aasta tagant võib stabiliseerimis- ja assotsieerimisnõukogu käesoleva protokolli rakendamise läbi vaadata, võttes aluseks Montenegro tegeliku osavõtu ühest või enamast ühenduse programmist.

Lugupeetud härra

Mul on au teatada, et sain kätte Teie tänase kuupäevaga kirja, mille sisu on järgmine:

„Mul on au viidata 15. oktoobril 2007 allkirjastatud Euroopa ühenduste ja nende liikmesriikide ning Montenegro Vabariigi vahelisele stabiliseerimis- ja assotsieerimislepingule ja eriti selle protokollile nr 8, mis sätestab üldpõhimõtted Montenegro osalemiseks ühenduse programmides. Mul on au teha Teile ettepanek, et Euroopa Ühendus ja Montenegro kohaldaksid kuni nimetatud stabiliseerimis- ja assotsieerimislepingu jõustumiseni alates tänasest protokolli nr 8, mis sätestab üldpõhimõtted Montenegro osalemiseks ühenduse programmides. Mul on au teha Teile ettepanek, et kuni stabiliseerimis- ja assotsieerimislepingu jõustumiseni vaatavad pooled protokolli nr 8 kohaldamise läbi, erandina protokolli artiklis 7 sätestatud korrast. Kui öeldu on Montenegrole vastuvõetav, moodustavad käesolev kiri ja Teie kinnitus üheskoos Euroopa Ühenduse ja Montenegro Vabariigi vahelise lepingu.”

Võin kinnitada, et Montenegro Vabariik on Teie kirja sisuga nõus.

Lugupeetud, palun võtke vastu minu sügavaim lugupidamine.

Montenegro Vabariigi nimel Sačinjeno u Briselu Съставено в Брюксел на Hecho en Bruselas, el V Bruselu dne Udfærdiget i Bruxelles, den Geschehen zu Brüssel am Brüssel, 'Εγινε στις Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmula fi Brussell, Gedaan te Brussel, Sporzÿdzono w Brukseli, dnia Feito em Bruxelas, Încheiat la Bruxelles, V Bruseli V Bruslju, Tehty Brysselissä Utfärdat i Bryssel den Za Republiku Crnu Goru За Република Черна гора Por la República de Montenegro Za Republiku Černá Hora For Republikken Montenegro Für die Republik Montenegro Montenegro Vabariigi nimel Για τη Δημοκρατία του Μαυροβουνίου For the Republic of Montenegro Pour la République du Monténégro Per la Repubblica del Montenegro Melnkalnes Republikas vārdā Juodkalnijos Respublikos vardu A Montenegrói Köztársaság részéről Għar-Repubblika tal-Montenegro Voor de Republiek Montenegro W imieniu Republiki Czarnogóry Pela República do Montenegro Pentru Republica Muntenegru Za Čiernohorskú republiku Za Republiko Črno goro Montenegron tasavallan puolesta För Republiken Montenegro

(1) ELT L 192, 22.7.2005, lk 29.

(2) ELT L 210, 31.7.2006, lk 82.